Rusmir Mahmutćehajić

Rusmir Mahmutćehajić (29. juni 1948), jest bosanskohercegovački političar i pisac.

 Biografija 
Rođen je 29. juna 1948. u Stocu, gdje je završio osnovnu školu i gimnaziju. Diplomirao je 1973. na Elektrotehničkom fakultetu Univerziteta u Sarajevu, a 1975. magistrirao i 1980. doktorirao na Univerzitetu u Zagrebu. Specijalizaciju je obavio 1982. u Međunarodnom centru za teoretsku fiziku u Trstu, Italija, a postdoktorske studije 1988. na Katoličkom univerzitetu u Leuvenu, Belgija.

Radio je kao istraživač i direktor u Institutu zaštite na radu univerziteta u Sarajevu, te kao direktor Instituta za ergonomiju istog univerziteta; od 1985. do 1991. radio je kao profesor i dekan Elektrotehničkog fakulteta Univerziteta u Osijeku, Hrvatska.

Od 1991. do 1992. bio je potpredsjednik Vlade Bosne i Hercegovine, a od 1992. do 1994. ministar za energetiku, rudarstvo i industriju Bosne i Hercegovine, kada je podnio ostavku. Bio je i član savjeta univerziteta u Sarajevu i Osijeku te predsjednik Komisije za društvene djelatnosti Vlade Bosne i Hercegovine.

Od 1992. predsjednik je bosanskohercegovačkog komiteta CIGRE, od 1996. predsjednik izdavačkog savjeta časopisa "Dijalog", urednik časopisa "Bosanskohercegovačka elektrotehnika", i "Blagaja". 1997. izabran je za prvog predsjednika Međunarodnog foruma Bosna. Od 2023. je član Evropske akademije nauka i umjetnosti.

U užem naučnom području objavio je preko stotinu stručnih i naučnih radova, od kojih osam knjiga. Objavio je i sedamnaest knjiga autorske proze, političkih i filozofskih eseja te prijevoda na bosanski jezik.

 Djela 
 Krhkost; Sarajevo,Veselin Masleša, 1977.
 Krv i tinta; Sarajevo, Veselin Masleša, 1983.
 Zemlja i more; Sarajevo, Svjetlost, 1986.
 Živa Bosna: Politički eseji i intervjui; I izd., Ljubljana, Oslobođenje International, 1994.
 Živa Bosna: Politički eseji i intervjui; II izd., Ljubljana, Oslobođenje International, 1995.
 Living Bosnia: Political Essays and Interviews; prev. Spomenka Beus i Francis R. Jones; Ljubljana, Oslobođenje International, 1996.
 O nauku znaka; Sarajevo, DID, 1996.
 Dobra Bosna; Zagreb, Durieux, 1997.
 Četrdeset kaligrafskih listova Ćazima Hadžimejlića; Sarajevo, DID, 1997.
 Kriva politika: Čitanje historije i povjerenje u Bosni; Tuzla, Radio Kameleon, 1998.
 Riječi kao boje zdjela: Odrazi vječne mudrosti u sonetima Skendera Kulenovića; Sarajevo, DID, 2000.
 Sarajevski eseji: Politika, ideologija, tradicija; Zagreb, Durieux, 2000.
 Prozori: Riječi i slike; Sarajevo, DID, 2000.
 The Denial of Bosnia; prev. Francis R. Jones i Marina Bowder; Pennsylvania, Penn State University Press, 2000.
 Bosnia the Good: Tolerance and Tradition; prev. Marina Bowder; Budapest, Central European University Press, 2000.
 Words like wells of colour: Reflections of eternal wisdom in the Sonnets of Skender Kulenović; prev. Francis R. Jones, Milena Marić i Saba Risaluddin; Sarajevo/ London, DID/ The Bosnian Institute, 2001.
 Bosanski odgovor : O modernosti i tradiciji; Zagreb, Durieux, 2001.
 Subotnji zapisi: S političkih razmeđa; Sarajevo, Buybook, 2002.
 Sarajevo Essays: Politics, Ideology and Tradition; prev. Saba Risaluddin et all; New York, State University of New York Press, 2003.
 O ljubavi; Sarajevo, Buybook, 2004.
 Mesdžid: Srce smirenosti; Sarajevo, Buybook, 2004.
 Benim Güzel Bosnam; prev. Zeynep Ozbek, Gelenek Yayinlari; Istanbul 2004.
 Learning From Bosnia: Approaching Tradition; prev. Francis R. Jones i Saba Risaluddin; New York, Fordham University Press, 2005.
 Una risposta bosniaca: Modernita’ e tradizione; prev. Diletta Bovino; Genova/ Milano, Marietti, 2005. 
 Une politique erronee: Lecture de l’histoire foi en la Bosnie; prev. Mauricette Begić i Nicole Dizdarević; Zagreb/Frankfurt, Durieux, Textor, 2005.
 Malo znanja, O drugome u muslimanskim vidicima; Izdanja Antibarbarus, Zagreb 2006.
 Stolačka čaršija u vidiku perenijalne filozofije; Sarajevo: Buybook; Zagreb: Izdanja Antibarbarus, 2008.
 Iz Jerusalema: o jednosti, vjesništvu i povratku; Profil International, Zagreb 2012.
 Andrićevstvo: protiv etike sjećanja; Clio, Beograd 2015.
 O antibosanstvu: muke života u tuđim predstavama; Connectum, Sarajevo 2018.
 Iz Jordana: o jednosti, vjesništvu i povratku; Connectum, Sarajevo 2019.
 Bauk bosanstva: u anesteziji i poslije; Dobra knjiga, 2022.
 Dijaloške glose: uz knjigu Islam Hansa Künga, Dobra knjiga, 2024.
 Genocidsko antibosanstvo; Dobra knjiga, 2024.

 Reference 

 Vanjski linkovi 
 Zvanična web stranica (na engleskom) 
 http://books.google.com/books/about/The_mosque.html?id=LJHWUIw0oyQC
 http://www.psupress.org/books/titles/0-271-02030-x.html
 https://web.archive.org/web/20130404052847/http://www.eurozine.com/authors/mahmutcehajic.html
 http://www.sveske.ba/en/autori/r/rusmir-mahmutcehajic

 https://www.academia.edu/21428372/_Fundamentalism_is_a_form_of_idolatry._ "Islam: under the veil of reification, an interview with Rusmir Mahmutcehajic", by Mateus Soares de Azevedo. Sacred Web journal, Vancouver, Canada.

Mahmutćehajić,Rusmir
Mahmutćehajić,Rusmir
Mahmutćehajić,Rusmir
Mahmutćehajić,Rusmir
Kategorija:Političari Stranke demokratske akcije
Kategorija:Dobitnici Šestoaprilske nagrade